#  Az ÉRV. Északmagyarországi Regionális Vízművek Zrt.

**KEHOP-2.1.7-19-2019-00024 azonosítószámú, „A tiszta víz titka”- szemléletformáló program az ÉRV. Északmagyarországi Regionális Vízművek Zrt. megvalósításában című pályázatához kapcsolódó online kvíz hivatalos játékszabályzata és adatkezelési tájékoztatója**

Az ÉRV. Északmagyarországi Regionális Vízművek Zrt. (székhelye: 3700 Kazincbarcika, Tardonai u. 1., cgj: 05-10-000123, továbbiakban: Szervező) ajándéksorsolásos online kvíz nyereményjátékot szervez (továbbiakban: Játék), amelyben kizárólag azon magyar állampolgár, természetes személy vehet részt, aki a jelen játékszabályzatban írtaknak mindenben megfelelő pályázatot nyújtja be (továbbiakban: Pályázat), valamint az online felületen nyilatkozik a játékszabályzat és az adatkezelési tájékoztató elfogadásáról, és személyes adatai kezeléséhez hozzájárul (a megfelelő checkboxok bepipálásával).

## 1. A Játékban való részvétel feltételei

A sorsoláson való részvétel feltétele a helyesen kitöltött és a meghatározott időtartam alatt beküldött online kvíz.A pályázó tudomásul veszi, hogy a Sorsoláson kizárólag azon pályázók vesznek részt, akik jelen hivatalos részvételi, adatkezelési és játékszabályokat – a checkboxok kitöltésével – elfogadják és a személyes adataik kezeléséhez – szintén a checkboxok kitöltésével – hozzájárulnak.

A kvíz kitöltéséhez nem kötelező a fentiek szerinti elfogadó és hozzájáruló nyilatkozatok megadása, azok kizárólag a Sorsoláson történő részvételhez és azt követően a nyeremény átadásához, illetve azzal kapcsolatos esetleges egyéb cselekmények megvalósításához szükségesek.

## A Játék időtartama

**A játék 2023. február 17 – 2023. március 17. között zajlik, az ezen időtartamok előtti vagy utáni regisztrációkat érvénytelennek tekintjük.**

## Sorsolással és nyereményekkel kapcsolatos tudnivalók

* 1. **Érvényes regisztráció**

A játékosnak a Játékot követő regisztráció során a kért mezők kitöltésével egyértelműen azonosítható módon kell megadnia a következő adatokat:

* + - név,
		- lakcím,
		- telefonszám,
		- e-mail-cím.

Minden rovat, valamint a checkboxok kitöltését követően lehet elküldeni az űrlapot, mely egy általunk megadott e-mail-címre érkezik meg a kitöltött információkkal. Az elküldés után a rendszer jelzi, hogy az elküldés sikeres volt.

A játékszabályzat és az abban lévő adatkezelési tájékoztató elfogadásáról, valamint az adatkezeléshez való hozzájárulásról a checkboxok kipipálásával lehet nyilatkozni.

A megadott adatok valódiságáért és teljességéért a játékos felel. A regisztrációt csak abban az esetben fogadja el a Szervező, ha minden kötelezően megadandó adatot megad a játékos, követve az internetes oldalon található útmutatókat.

A Sorsoláson való részvétel feltétele a teljes, valósághű és sikeres regisztráció, valamint az, hogy a játékos elfogadja jelen hivatalos játékszabályzatot és adatkezelési tájékoztatót, valamint személyes adatai kezeléséhez hozzájáruljon. A nem a valóságnak megfelelő adatokat megadó regisztráló, illetve a játékszabály feltételeit nem teljesítő játékos a Játékból kizárásra kerül, és így nem jogosult a nyeremény átvételére.

A Szervező nem vállal felelősséget az esetlegesen hibás regisztrációkért. A Szervező fenntartja magának a jogot az előírttól eltérő formátumú regisztrációk helyességének elbírálására.

Minden játékos kizárólag egyszer, a saját nevében vehet részt a Játékban. Érvényes a Pályázat, amennyiben a játékos, a fenti feltételek mindegyikét elfogadja, illetve betartja.

A játékosok eredményeit a Szervező rögzíti.

## Sorsolás

Minden, az előzőekben foglaltak szerint érvényes beérkezett, regisztrált, helyes megfejtésű Pályázat részt vesz a sorsoláson. A Szervező a Játékban részt vevő érvényes, helyes megfejtésű Pályázatot beküldő játékosok között sorsol kézi/gépi húzással.

## Nyeremények

A sorsolás alkalmával az érvényes, beérkezett, regisztrált Pályázatok beküldői között, a következő nyereményeket sorsoljuk ki (továbbiakban: Kisorsolt Nyeremény):

**1 db ~12.000 Ft értékű ajándékcsomag.**

* 1. **A Kisorsolt Nyeremény nem átruházható, semmilyen üzleti vagy promóciós célra nem felhasználható, és pénzre nem váltható.**

## Nyeremények átvételével kapcsolatos szabályok

A Szervező a sorsolást követően legfeljebb 15 napon belül értesíti a nyerteseket. A Kisorsolt Nyereményeket a Szervező – előzetes értesítést követően – személyesen adja át, egy előre egyeztetett időpontban, illetve a nyertes akadályoztatása esetén postai úton kézbesíti. A postai költségek a Szervezőt terhelik.

A Kisorsolt Nyeremények másra át nem ruházhatók és pénzre át nem válthatók. A Kisorsolt Nyereményekhez tartozó SZJA- és esetleges más közteherfizetési kötelezettséget a Szervező viseli.

A Kisorsolt Nyeremény átadásának késedelméért a Szervező és a Szervező további megbízottai a nyertesek felé semmilyen felelősséget nem vállalnak, a Játékkal kapcsolatban levelezést nem folytatnak.

A nyertesek kötelesek együttműködni a Szervezővel vagy a megbízásából eljáró vállalkozással annak érdekében, hogy a nyeremények átadására a sorsolástól számított legkésőbb 90 napon belül sor kerüljön. Ha ezen együttműködési kötelezettségüknek a nyertesek bármelyike nem tesz eleget, és így a Kisorsolt Nyeremény időben való átadása meghiúsul, úgy ezen körülményért a Szervező felelőssége nem állapítható meg. A Szervező a Kisorsolt Nyeremények átvételének lehetőségét a megadott határidőn belül tudja biztosítani, az átvétel időtartama nem hosszabbítható meg, így annak elmulasztása a Játékosra nézve jogvesztő.

##  A Játékkal kapcsolatos információk

A Játékról információk a Játék időtartama alatt az ÉRV. Zrt. honlapján ([**www.ervzrt.hu**](http://www.ervzrt.hu))találhatók, vagy a **kommunikacio@ervzrt.hu** e-mail-címen kérhetők.

## A Játékból mindvégig ki vannak zárva

A lebonyolításban közvetlenül közreműködő személyek. A Játékból ki vannak zárva továbbá a cselekvőképtelen vagy korlátozottan cselekvőképes személyek is (pl. 18 év alattiak).

1. **További információ**

A Játék során beérkezett Pályázatokat a Szervező a Játék lebonyolítását követően az Adatkezelési Tájékoztatóban írt adatkezelési időtartam lejártakor megsemmisíti. Jelen Játék adatkezelője a Szervező. A Szervező jelen Játékkal kapcsolatosan meghozott döntéseivel szemben és a Játék lebonyolításával kapcsolatban a jogi út kizárt. A Szervező a sorsolás lebonyolítását követően jogosult megvizsgálni, hogy a jelen játékszabály 1., 2. és 6. pontjában meghatározott kritériumoknak megfelel-e a nyertes. A kommunikációs anyagokon felhasznált nyereményfotók csak illusztrációk! A Játék kommunikációs anyagaiban esetlegesen előforduló nyomtatási hibákért sem a Szervező, sem a megbízottja, sem alvállalkozóik nem vállalnak felelősséget.

**ADATKEZELÉSI TÁJÉKOZTATÓ**

Az ÉRV. Északmagyarországi Regionális Vízművek Zrt. KEHOP-2.1.7-19-2019-0024 azonosítószámú, „A tiszta víz titka”- szemléletformáló programsorozat az ÉRV. Északmagyarországi Regionális Vízművek Zrt. megvalósításában című pályázat keretében szervezett online kvízjátékon részt vevők és egyéb érintettek részére.

Az Európai Unió Általános Adatvédelmi Rendelete (a továbbiakban: GDPR) és az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) alapján az ÉRV. Északmagyarországi Regionális Vízművek Zártkörűen Működő Részvénytársaság (székhely: 3700 Kazincbarcika, Tardonai út 1.; cégjegyzékszám:05-10-000123, továbbiakban: Adatkezelő) az érintettek részére a személyes adatok kezelésével kapcsolatban az alábbi tájékoztatást adja:

**1. Adatkezelő és adatvédelmi tisztviselő**

**1.1 Az Adatkezelő adatai:**

Neve: ÉRV. Északmagyarországi Regionális Vízművek Zrt., rövidített neve: ÉRV. Zrt., székhely és postacím: 3700 Kazincbarcika, Tardonai út 1., e-mail: info@ervzrt.hu, telefon: 06 48 514 500, honlap: www.ervzrt.hu

**1.2 Az adatvédelmi tisztviselő adatai:**

Név: Lengré Tamás, elérhetőség: 3700 Kazincbarcika, Tardonai út 1., adatvedelem@ervzrt.hu

**2. Az adatkezelés alapjául szolgáló jogszabályok**

Az adatkezelésekre vonatkozó jogszabályok, európai uniós jogi aktusok: GDPR, Infotv.

**3. Az adatkezelésre vonatkozó adatok, információk**

**3.1 A jelen tájékoztató az Adatkezelő által végzett, hozzájáruláson alapuló adatkezelésre vonatkozik.**

Amennyiben személyes adatainak kezelése hozzájáruláson alapul, az Ön szabad döntésén múlik, hogy az adatkezeléshez hozzájárul-e. Hozzájárulása hiányában azonban nem tud a nyereményjátékban, kvízjátékokban részt venni, nem tudjuk esetleges nyertessége esetén a nyereményről értesíteni, illetve a nyereményt átadni.

Hozzájárulását bármikor visszavonhatja, a hozzájárulás visszavonása nem érinti a visszavonás előtti adatkezelés jogszerűségét. A hozzájárulás visszavonására javasoljuk a [www.ervzrt.hu](http://www.ervzrt.hu) oldalon található dokumentum használatát és a fenti email címre történő megküldését.

**3.2 Az adatkezelés célja, jogalapja, időtartama, személyes adatok kategóriái, címzettjei**

Az adatkezelés célja: (1.) A Társaság által szervezett rendezvények, kvíz lebonyolítása során a résztvevők, érintettek regisztrálása, azonosítása érdekében az adatok rögzítése, tárolása, továbbítása, felhasználása, törlése. (2.) Nyereményjáték szervezése, bonyolítása, sorsolás, a nyeremények eljuttatása a nyerteshez és ebből a célból az adatok rögzítése, tárolása.

Kezelt adatok kategóriái: (1., 2.) Személyes adatok: név, lakcím, email-cím, telefonszám.

Adatkezelés időtartama: (1.) A rendezvénytől, illetve a kvíz lezárásától számított egy év. (2.) A nyereményjáték lezárását követő egy évig.

Adatkezelés jogalapja: (1., 2.) Hozzájárulás. Adatok forrása: (1., 2.) Közvetlenül az érintett.

**4. Kik ismerhetik meg az Ön személyes adatait?**

Az érintett személyes adatait fő szabály szerint az Adatkezelő munkavállalói ismerhetik meg, feladataik ellátása érdekében. Jelen esetben elsődlegesen a pályázat lebonyolítását és kiértékelését intéző munkatársak ismerik meg a személyes adatokat. Az Adatkezelő megfelelő információbiztonsági intézkedésekkel gondoskodik arról, hogy az érintett személyes adatait védje többek között a jogosulatlan hozzáférés ellen, vagy azok jogosulatlan megváltoztatása ellen.

**5. Az Ön jogai**

A jelen tájékoztatóban megjelölt adatvédelmi jogszabályokban írtak szerint az érintett jogosult arra, hogy - az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, ha igen, akkor a kezelt személyes adataihoz és az adatkezelés céljához, kategóriáihoz, a címzettekhez stb. hozzáférjen (az érintett hozzáférési joga) és - kérésére az adatkezelő késedelem nélkül helyesbítse a rá vonatkozó pontatlan személyes adatokat (az érintett helyesbítéshez való joga), továbbá - kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben a jogszabályban írt indokok fennállnak (az érintett törléshez való joga), valamint - kérésére az adatkezelő korlátozza az adatkezelést, ha a jogszabályban írtak teljesülnek (adatkezelés korlátozásához való jog) és - saját helyzetével kapcsolatos okból bármikor tiltakozzon személyes adatinak jogos érdekből történő, illetve közérdeken alapuló kezelésével kapcsolatban (tiltakozáshoz való jog), valamint - a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formában megkapja, és ezt egy másik adatkezelőnek továbbítsa (adathordozhatósághoz való jog).

**6. Az érintett jogorvoslati joga bíróság előtt, felügyeleti hatósághoz címzett panasz**

Az érintett által tapasztalt jogellenes adatkezelés esetén polgári pert kezdeményezhet az Adatkezelő ellen. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: http://birosag.hu/torvenyszekek).

Az egyéb közigazgatási vagy bírósági jogorvoslatok sérelme nélkül minden érintett jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az érintett megítélése szerint a rá vonatkozó személyes adatok kezelése megsérti e rendeletet.

Magyarországon az illetékes felügyeleti hatóság: Nemzeti Adatvédelmi és Információszabadság Hatóság (NAIH), cím: 1055 Budapest, Falk Miksa utca 9-11., postacím: 1363 Budapest, Pf. 9, e-mail: ugyfelszolgalat@naih.hu, telefon: + 36 1 391 1400, honlap: www. naih.hu